钦定古今图书集成/明伦汇编/闺媛典/第343卷 > 阿鲁真
## 钦定古今图书集成/明伦汇编/闺媛典/第343卷 > 阿鲁真

按《金史列女传》：阿鲁真，宗室承充之女，胡里改猛安
夹谷胡山之妻。夫亡寡居，有众千馀。兴定元年，承充
为上京元帅，上京行省太平执承充应蒲鲜万奴。阿
鲁真治废垒，修器械，积刍粮以自守。万奴使人招之，
不从，乃射承充书入城，阿鲁真得而碎之，曰：“‘此诈也’。
万奴兵急攻之，阿鲁真衣男子服，与其子蒲带督众”
力战，杀数百人，生擒十馀人，万奴兵乃解去。后复遣
将击万奴兵，获其将一人，诏封郡公。夫人子蒲带视
功迁赏。承充已被执，乘间谓其二子女胡《蒲速》乃曰：
“吾起身宿卫，致位一品，死无恨矣。若辈亦皆通显，未
尝一日报国家，当思自处，以为后图。”二子乃冒险自
拔南走。是年四月至南京。